**P R E V Á D Z K O V Ý P O R I A D O K**

**Športového areálu v obci Popudinské Močidľany**

**Čl. 1**

**Úvodné ustanovenia**

1. Telovýchovná jednota Popudinské Močidľany (ďalej len „správca“) prevádzkuje, na základe Zmluvy o nájme č. 1/2015 zo dňa 17.06.2015, obecne prospešné zariadenie pod názvom „Športový areál“ (ďalej len „ŠA“). Účelom a hlavnou náplňou činnosti zariadenia je zaisťovať športový, kultúrny a spoločenský život obce, jej občanov a najmä organizovaných športovcov TJ Popudinské Močidľany (futbalový oddiel). Zariadenie môže byť pri splnení tu uložených podmienok a stanovených úloch poskytované prenajímateľom bezplatne, alebo za stanovenú odplatu občanom obce a ďalším fyzickým a právnickým osobám.
2. Obecné zastupiteľstvo Popudinské Močidľany schvaľuje tento Prevádzkový poriadok ŠA s cieľom vymedzenia obsahu náplne činnosti zariadenia a podmienok jeho využitia za dodržania zásad ochrany obecného majetku.
3. Prevádzkový poriadok ŠA je dňom účinnosti záväzný pre všetkých občanov obce, členom TJ Popudinské Močidľany a pre osoby, ktoré z akéhokoľvek dôvodu využívajú toto zariadenie.

**Čl. 2**

**Organizácia a riadenie**

1. Zodpovednou osobou ŠA je predseda TJ Popudinské Močidľany.
2. Zodpovedná osoba zaisťuje, aby využívanie zariadenia bolo v súlade s jeho určením a pri jeho užívaní boli zaistené záujmy obce ako vlastníka ŠA. Zodpovedná osoba je povinná najmä:

* organizovať časový rozvrh využívania ŠA na základe záujmu jednotlivých oddielov TJ Popudinské Močidľany, požiadaviek obce, občanov obce, popr. iných právnických a fyzických osôb,
* zaisťovať prevádzkyschopnosť ŠA,
* zaisťovať ochranu majetku obce v rámci ŠA a dodržiavanie bezpečnostných a hygienických predpisov,
* zaisťovať pravidelnú údržbu a upratovanie ŠA.

1. ŠA sa skladá z jednotlivých zariadení:
2. **Kabíny TJ,** ktoré obsahujú:

* Šatne,
* WC,
* Sprchy,
* Klubovňa,

-2-

* Chodba,
* Sklad

1. **Bufet**
2. **Prístrešok bufetu**
3. **Prístrešok pre kultúrne podujatia**
4. **Vrátnica**
5. **Futbalové ihrisko so striedačkami**
6. **Detské ihrisko**
7. **Oplotenie**
8. **Ostatné plochy**

**Čl. 3**

**Hnuteľný majetok ŠA a hospodárenie s ním**

1. Hnuteľné veci tvoriace zariadenie ŠA sú majetkom obce a TJ Popudinské Močidľany. Zoznam týchto vecí sa nachádza v evidencii majetku obce a TJ Popudinské Močidľany.
2. Hnuteľný majetok, ktorého vlastníkom je obce, je prevzatý do užívania zodpovednou osobou uvedenou v čl. 2 tohto predpisu. Nakladanie s týmto majetkom sa riadi Zásadami hospodárenia s majetkom Obce Popudinské Močidľany.

**Čl. 4**

**Zásady používania priestorov ŠA**

1. Jednotlivé priestory zariadení v ŠA popísané v čl. 2 tohto predpisu je možné poskytovať fyzickým a právnickým osobám za odplatu(ďalej len nájomca), alebo bezplatne (ďalej len užívateľ) po splnení stanovených podmienok.
2. Záujemca požiada písomne, formou objednávky, o využitie niektorého z priestorov, ktorú odovzdá zodpovednému pracovníkovi (podľa čl. 2). Ten potvrdí časové zaradenie objednávky a v požadovanom čase odovzdá priestory. Žiadateľovi následne vystaví podklady na vyúčtovanie.
3. Objednávka musí obsahovať pre FO: meno, priezvisko, dátum narodenia, bydlisko, názov časti ŠA, ktorú chce využívať, počet hodín, dátum začatia a ukončenia nájmu, dátum a podpis. Pre PO: názov organizácie, sídlo, IČO, názov časti ŠA, ktorú chce využívať, počet hodín, dátum začatia a ukončenia nájmu, dátum a podpis.
4. Záujemca uhradí stanovený poplatok prevodným príkazom, alebo do pokladne TJ Popudinské Močidľany.
5. Výška poplatku je stanovená cenníkom, ktorý tvorí prílohu č. 1 tohto prevádzkového poriadku. Výšku poplatkov môže meniť len obecné zastupiteľstvo po dohode s nájomcom ŠA .
6. V poplatku je zahrnuté nájomné 70 % a paušálne ceny za energie 30 %.
7. Od poplatkov sú oslobodené všetky športové a kultúrne akcie organizované obcou a TJ Popudinské Močidľany. Od poplatku sú oslobodené aj právnické osoby a záujmové skupiny pôsobiace v obci Popudinské Močidľany, ktoré podali písomnú žiadosť o bezplatné užívanie najmenej 30 dní pred konaním akcie a túto žiadosť majú odsúhlasenú prenajímateľom Obcou Popudinské Močidľany a nájomcom TJ Popudinské Močidľany.

-3-

**Čl. 5**

**Prevádzková doba a čas užívania ŠA**

1. Prevádzková doba v ŠA je počas pracovných dní, v sobotu a v nedeľu stanovená podľa ročného obdobia. Od 1.4. do 30.10. v čase od 8.00 hod. do 21.00 hod. Od 1.11. do 31.3. v čase od 8.00 hod. do 19.00 hod. Mimo túto dobu bude oplotenie ŠA uzamknuté.
2. Prevádzkovú dobu ŠA nemusia dodržovať osoby organizované v TJ Popudinské Močidľany
3. V prípade užívania ŠA (podľa vyššie uvedených ustanovení) po 22.0 hod. je nutné rešpektovať nočný kľud, s výnimkou akcií organizovaných obcou, v prípade konania Nočnej hasičskej súťaže DHZ Popudinské Močidľany a futbalového turnaja – Memoriálu tragicky zahynutých športovcov.
4. Objekt bufetu v ŠA bude otvorený počas kultúrnych, spoločenských a športových akcií uskutočňovaných v ŠA, počas tréningových hodín mužstiev TJ Popudinské Močidľany, počas stretnutí a schôdzí členov TJ Popudinské Močidľany, a v prípade že objekt bufetu bude predmetom prenájmu v zmysle čl. 4 tohto poriadku.
5. Zodpovedný pracovník ŠA nemôže uprednostniť komerčné využitie ŠA pred tréningovým, či zápasovým časom, pred akciou, ktorú zabezpečuje obec, alebo spoločenské a kultúrne organizácie pôsobiace v obci.

**Čl. 6**

**Povinnosti užívateľov ŠA**

1. Nájomcovia a užívatelia ŠA sú povinní šetriť zariadenie a udržiavať čistotu priestorov a okolia ŠA a zbytočne neplytvať energiami.
2. Vzniknuté odpady vytriedené podľa jednotlivých komodít v igelitových vreciach uložiť na vyhradené miesto, ktoré určí zodpovedná osoba ŠA.
3. Vzniknuté poškodenie na majetku a zistené závady ihneď nahlásiť zodpovednej osobe ŠA.
4. Uhradiť bezodkladne škody, ktoré spôsobil počas prenájmu, alebo užívania ŠA.
5. Dodržiavať stanovený čas podľa toho ako bol dohodnutý.
6. Uhradiť náklady spojené s odstránením nadmerného znečistenia.
7. Používať len priestory, o ktoré bolo požiadané.

**Čl. 7**

**Pokyny pre užívateľov ŠA**

1. Každému užívateľovi, alebo nájomcovi budú požadované priestory odovzdané a bude s nimi oboznámený zodpovedným pracovníkom ŠA.
2. Vstup do ŠA je len cez hlavný vchod.
3. Kľúče od ŠA a jeho zariadení vlastní zodpovedný pracovník ŠA.
4. Na športové plochy je dovolené vstupovať len vo vhodnej športovej obuvi, ktorá nepoškodzuje ich plochy.

-4-

1. Na športové plochy a do priestorov hľadiska je zakázané nosiť predmety zo skla (poháre, fľaše a pod.) a iné predmety ohrozujúce bezpečnosť hráčov na hracej ploche a ostatných účastníkov prebiehajúcej akcie v ŠA.
2. Do celého priestoru ŠA je zakázaný vstup zvieratám a v priestoroch kabín TJ a bufetu je zákaz fajčenia.
3. Bicykle sa môžu odkladať iba v priestoroch na to určených. Za ich poškodenie alebo stratu nie je zodpovedná obec, ani nájomca či užívateľ ŠA.
4. Nie je povolené vstupovať do ŠA osobným motorovým vozidlám. Vstupovať môžu len vozidlá zásobovania, delegovaných osôb, na údržbu ŠA, alebo vozidlá obce.
5. Vstupom do ŠA sa návštevník dobrovoľne podrobuje ustanoveniam tohto poriadku a pokynom zodpovednej osoby ŠA.
6. Návštevník, ktorý hrubo poruší prevádzkový poriadok bude zo ŠA vykázaný.
7. Všetci užívatelia musia dodržiavať bezpečnostné predpisy, hygienické normy a požiarno-poplachové smernice.
8. Za podujatie v ŠA, ktoré neorganizuje obec, v plnej miere zodpovedá príslušný organizátor podujatia.

**Čl. 8**

**Záverečné ustanovenia**

1. Tento prevádzkový poriadok je záväzný pre všetkých užívateľov, nájomcov a návštevníkov ŠA.
2. Prevádzkový poriadok bol schválený Uznesením Obecného Zastupiteľstva č. 12/2015 zo dňa 25.6.2015.
3. Účinnosť tohto poriadku je odo dňa jeho schválenia, t.j. od 25.6.2015.

**Mgr. Dana Žúrková, v.r.**

**Starostka obce**